2020. június 18.

Elismerések a kiváló márkáknak

A Henkel és két márkája is díjat kapott

**A Henkel Magyarország idén tizenharmadik alkalommal nyerte el a Business Superbrands címet. Emellett a Henkel márkák közül a Persil Superbrands, míg a Pattex Superbrands és Business Superbrands díjban is részesült.**

A Henkel Magyarország csakúgy, mint az elmúlt években mindig, az idén is elnyerte az egyik legismertebb nemzetközi márkaértékelési rendszerként számontartott Business Superbrands-díjat, ahol az üzleti szektor (B2B) legkiválóbb márkái vonulnak fel. „Nagyon büszkék vagyunk, hogy ebben az elismerésben a Henkel mellett már negyedik alkalommal a Pattex ragasztó márkánk is szerepel. A díjak évről-évre egyfajta pozitív visszajelzések számunkra vásárlóink és partnereink megelégedettségéről, arról, hogy sikeres, hiteles és megbízható márkaként számolnak velünk” – mondta dr. Fábián Ágnes, a Henkel Magyarország Kft. ügyvezető igazgatója.

A Pattex széles termékválasztékával valamennyi ragasztási, szerelési és javítási munkához kínál megoldást. A Pattex mind az építőipari szakemberek számára, mind a lakossági felhasználásra nyújt olyan megbízható, professzionális minőséget képviselő, ugyanakkor könnyen használható ragasztókat, amelyek megkönnyítik a munkát, illetve örömmé teszik az otthoni barkácsolást.

A Superbrands seregszemlén immáron 13. alkalommal a Persil is elismerésben részesült. A mosószermárka a fenntarthatósági szempontokat szem előtt tartó folyamatos innovációival bizonyít évről-évre. Az ökológiai lábnyom csökkentésére is irányuló, legújabb négy kamrás, DISCS mosószerkapszula tavaly került forgalomba. A termékcsomagolás fejlesztéseként az idei év végéig, a DISCS termékek összes kiszerelése 50%-ban újrahasznosított anyagból készült dobozban kerülnek az üzletek polcaira.

A Superbrands és aBusiness Superbrands a széles nagyközönség számára is ismert, a magas minőséget szimbolizáló védjegy. A nemzetközi program keretében a legkiválóbb fogyasztói és üzleti márkák részesülnek díjazásban. A díj odaítéléséről egy többlépcsős előszűrést követően, független, marketingszakmai és vállalatvezető szakemberekből álló bizottság dönt minden évben.

**A Henkelről**

A Henkel világszerte kiegyensúlyozott és változatos portfólióval működik. Az erőteljes márkáknak, innovációknak és technológiáknak köszönhetően a társaság vezető pozíciókat foglal el három üzletágával mind az ipari, mind a fogyasztási cikkek terén. A Henkel Adhesive Technologies üzletága globális vezető szerepet tölt be a ragasztók piacán – valamennyi iparági szegmensben, világszerte. A Henkel Laundry & Home Care és a Beauty Care üzletágaival számos piacon és kategóriában vezető szerepet tölt be, szerte a világon. Az 1876-ban alapított Henkel több mint 140 éves sikert tudhat maga mögött. A Henkel 2019-ben több mint 20 milliárd euró árbevételt és több mint 3,2 milliárd euró korrigált üzemi eredményt ért el. A Henkel világszerte több mint 52 000 embert foglalkoztat – lelkes és sokszínű csapat, amelyet erős vállalati kultúra, a fenntartható érték létrehozásának közös célja és azonos értékek egyesítenek. Mint a fenntarthatóság terén elismert vezető vállalat a Henkel számos nemzetközi indexben és rangsorban az első helyet foglalja el. A Henkel elsőbbségi részvényeit a német DAX tőzsdeindexben jegyzik. További információért kérjük, látogasson el a Henkel angol nyelvű honlapjára: [www.henkel.com](http://www.henkel.com).

**Sajtókapcsolat**

Dispiter Dorottya

Tel. (1) 372-5555

Email: [vallalati.kommunikacio@henkel.com](mailto:vallalati.kommunikacio@henkel.com)

Henkel Magyarország Kft.

Vállalati kommunikáció